CELEX: C2005/019/06
Language: da
Date: 2005-01-22 00:00:00
Title: Domstolens dom (Første Afdeling) af 25. november 2004 i sag C-109/03, KPN Telecom BV mod Onafhankelijke Post en Telecommunicatie Autoriteit (OPTA) (anmodning om præjudiciel afgørelse fra College van beroep voor het bedrijfsleven) (Telekommunikation — direktiv 98/10/EF — åbent net for taletelefonitjenesten — levering af oplysninger vedrørende abonnenter — prisfastsættelse)

22.1.2005   
            
            
               DA
            
            
               Den Europæiske Unions Tidende
            
            
               C 19/4
            
         
      DOMSTOLENS DOM
   
   (Første Afdeling)
   af 25. november 2004
   i sag C-109/03, KPN Telecom BV mod Onafhankelijke Post en Telecommunicatie Autoriteit (OPTA) (anmodning om præjudiciel afgørelse fra College van beroep voor het bedrijfsleven) (1)
   
   (Telekommunikation - direktiv 98/10/EF - åbent net for taletelefonitjenesten - levering af oplysninger vedrørende abonnenter - prisfastsættelse)
   (2005/C 19/06)
   Processprog: nederlandsk
   I sag C-109/03, angående en anmodning om præjudiciel afgørelse i henhold til artikel 234 EF, indgivet af College van Beroep voor het bedrijfsleven (Nederlandene) ved kendelse af 8. januar 2003, indgået til Domstolen den 10. marts 2003, i sagen: KPN Telecom BV mod Onafhankelijke Post en Telecommunicatie Autoriteit (OPTA), procesdeltagere: Denda Multimedia BV, Denda Directory Services BV, har Domstolen (Første Afdeling) sammensat af afdelingsformanden P. Jann (refererende dommer), og dommerne A. Rosas, K. Lenaerts, S. von Bahr og K. Schiemann; generaladvokat: M. Poiares Maduro; justitssekretær: assisterende justitssekretær H. von Holstein, har Domstolen (Første Afdeling), den 25. november 2004 afsagt dom, hvis konklusion lyder således:
   
               1)
            
            
               Artikel 6, stk. 3, i Europa-Parlamentets og Rådets direktiv 98/10/EF af 26. februar 1998 om ONP-vilkår for taletelefonitjenesten og om udbud af forsyningspligtydelser på teleområdet under konkurrenceforhold, skal fortolkes således, at udtrykket »relevante oplysninger« alene omfatter oplysninger, der vedrører abonnenter, som ikke har rettet indvendig imod at lade sig optage i en offentligt tilgængelig liste, som er tilstrækkelige til, at brugerne af en abonnentoversigt kan identificere de abonnenter, de søger. Disse oplysninger omfatter i princippet abonnenternes navn og adresse, herunder postnummer, samt det eller de telefonnumre, som den pågældende organisation har tildelt dem. Medlemsstaterne kan imidlertid bestemme, at andre oplysninger skal stilles til rådighed for brugerne, når de under hensyn til specifikke, nationale betingelser anses for nødvendige for at kunne identificere abonnenterne.
            
         
               2)
            
            
               Artikel 6, stk. 3, i direktiv 98/10 skal, for så vidt det heri bestemmes, at de relevante oplysninger skal stilles til rådighed for tredjemand på rimelige, omkostningsrelaterede og ikke-diskriminerende vilkår, fortolkes således,
               
                           —
                        
                        
                           at udbyderen af forsyningspligtydelser, for så vidt angår oplysninger såsom personernes navn og adresse samt det telefonnummer, som de er blevet tildelt, alene kan fakturere de omkostninger, der reelt er forbundet med at stille disse oplysninger til rådighed for tredjemand
                        
                     
                           —
                        
                        
                           at udbyderen af sådanne ydelser, for så vidt angår supplerende oplysninger, som udbyderen ikke er forpligtet til at stille til rådighed for tredjemand, har ret til i tillæg til de omkostninger, der er forbundet med selve tilrådighedsstillelsen, at fakturere de yderligere omkostninger, som udbyderen har måttet afholde ved at indsamle de supplerende oplysninger, forudsat at tredjemand sikres en ikke-diskriminerende behandling.
                        
                     
         
      (1)  EUT C 146 af 21.6.2003.